Мікіта: Сёння для моладзі вельмі жорстка стаіць фінансавае пытанне, маладыя людзі не хочуць займацца дабрачыннасцю, працаваць бясплатна, усе імкнуцца атрымаць прыбытак. Мы ж амаль усе свае вольныя грошы ўкладаем у рэквізіт, падтрымку людзей, якія да нас прыходзяць. Імкнёмся неяк стымуляваць жаданне, аддзячыць за працу. Склад удзельнікаў студыі ўвесь час змяняецца, да нас прыходзяць на дапамогу тыя, хто знаходзіцца ў пошуку працы, сябе. Нам з задавальненнем дапамагаюць студэнты ўніверсітэта культуры, прыходзяць у студыю са сваімі ідэямі, праяўляюць ініцыятыву. Чалавек – істота, якая можа абраць цяжкі шлях, каб праз яго стаць лепшым.